*Jelentés a Budapesti Vívó Szövetség 2012. évi gazdálkodásáról, vagyoni-, pénzügyi és jövedelmi helyzetének alakulásáról*

Megvizsgáltam a Budapesti Vívó Szövetség ( továbbiakban: Szövetség ) 2012. évi elszámolásait, mely alapján a következőket állapítottam meg.

***A könyvvezetés módja.***

A Szövetség mint a társadalmi szervezet a számviteli nyilvántartásait a számvitelről szóló 2000. évi C. törvény 3. § ( 1 ) bekezdés 4. Egyéb szervezet c) pontjában szereplő társadalmi szervezetnek megfelelően, a törvény 178 §-ának c) pontja alapján kiadott, a számviteli törvény szerinti egyes egyéb szervezetek beszámoló készítési és könyvvezetési kötelezettségének sajátosságairól szóló 224/2000. (XII.19.) Kormány rendelet alapján készítette el. A beszámoló formája a Kormány rendelet 6. § (4) bekezdésében biztosított lehetőségek figyelembe vételével egyszeres könyvvitel vezetése mellett Egyszerűsített beszámoló mérlegéből és eredmény levezetéséből áll.

Könyvvezetési kötelezettségét ennek megfelelően a 8. § (2) bekezdése alapján egyszeres könyvvitel keretében végzi, melynek formájaként a naplófőkönyvet alkalmazza.

***Vizsgálati megállapítások.***

Egyszerűsített mérleg.

A Szövetség 2012. évben befektetett eszközt nem mutatott ki.

A mérlegben beállított 479 eFt forgóeszköz 475eFt pénzeszközből ( bankszámla: eFt, pénztárszámla: eFt) és 4 eFt NAV követelésből áll.

A banki számlaegyenleg az OTP számlakivonattal van alátámasztva.

Saját tőke soron 191 eFt tőkeváltozás és 288 eFt tárgyévi eredmény van kimutatva.

Tárgyévi eredmény megoszlása 253 eFt alaptevékenységi és 35 eFt vállalkozási eredmény.

A tőkeváltozás értéke a Kormányrendelet 18 § (3) bekezdése alapján az egyszerűsített beszámoló eszközeinek összértékéből a források értékét levonva került megállapításra.

- 2 -

Eredménylevezetés

Az eredménylevezetésben a bevételek alaptevékenységhez és vállalkozási tevékenységhez is kapcsolódnak. A vállalkozási tevékenység bevétele 6 %, az alaptevékenységi bevétel 94% az összbevételhez viszonyítva. Az alaptevékenységi bevételből 1.660 eFt önkormányzati,385 eFt egyéb támogatás, 800 eFt pályázati támogatás, 205 eFt egyéb bevétel .

A vállalkozási bevétel 200 eFt reklámtevékenységből származik.

A kiadások anyagjellegű ( irodaszerek, anyagok, versenydíjak ), nem anyagjellegű ( posta, bérleti díj, szakmai szolgáltatások, telefon ) és egyéb ráfordítások ( banki jutalék ) összessége.

Számviteli rend, bizonylati fegyelem

A Szövetség számviteli rendjével és bizonylati fegyelmével kapcsolatban a vizsgálat rögzíti:

A Szövetség számviteli rendje megfelelő, az egyszerűsített mérleg és az eredménylevezetés tételei egyező naplófőkönyvi könyveléssel, és analitikus nyilvántartással igazoltak.

A Szövetség vagyoni, pénzügyi helyzete.

A Szövetség 2012. évi egyszerűsített mérleg főösszege 479 eFt, mely az előző évihez képest növekedett.

A saját tőke nőtt az előző évhez képest, amit a tárgyévi eredmény , mind az alaptevékenységi mind a vállalkozási eredmény pozitívuma idézett elő.

A tárgyévi bevételek 30 %-kal nőttek a kiadások 4 %-kal csökkentek az előző évhez képest.

- 3 -

***Elfogadási előterjesztés.***

Az általam végzett vizsgálat alapján megállapítottam, hogy a Szövetség az éves beszámolót a Számviteli törvénynek, a Kormány rendeletnek és az általános számviteli elveknek megfelelően állította össze, mely a Szövetség vagyoni, pénzügyi és jövedelmi helyzetéről elfogadható képet mutat, ezért a Közgyűlésnek elfogadásra javaslom a Szövetség 2012. évi egyszerűsített beszámolójának mérlegét és eredménylevezetését.

Budapest, 2013. április. 06.

/ Polgár Pál /

Ellenőrző Testületi Vezető